Helsingin MM-kisoissa 2005 Clay voitti maailmanmestaruuden tuloksella 8732. Hän voitti samana vuonna myös maansa mestaruuden. Moskovan sisäratojen MM-kisoissa 2006 hän voitti hopeaa seitsenottelussa. Osakan MM-kisoissa 2007 hän keskeytti ottelun loukattuaan jalkaansa korkeushypyssä. Maaliskuussa 2008 hän voitti kultaa Valencian sisäratojen MM-kisoissa. Kesällä 2008 hän voitti Yhdysvaltain olympiakarsinnat ennätyksellään 8832 pistettä. Pekingin olympialaisissa Clay otti selvän voiton. Hän voitti heti ensimmäisen lajin 100 metrin juoksun ja johti tämän jälkeen kisaa loppuun asti.